# LEPING nr 3-1.21/2020/203

# ürituse korraldamiseks riigimetsas

05.08.2020

**Riigimetsa Majandamise Keskus**, edaspidi RMK, keda esindab RMK juhatuse esimehe 18.01.2018 käskkirjaga nr 1-5/13 alusel peametsaülem **Andres Sepp***,* edaspidi **RMK,** ühelt poolt ja **Estonian Autosport Events MTÜ,** keda esindab **Urmo Aava**,edaspidi **Ürituse korraldaja**, teiselt poolt, keda nimetatakse edaspidi **Pool** või ühiselt **Pooled**,

sõlmisid käesoleva lepingu, edaspidi **Leping,** alljärgnevas:

**1. Lepingu objekt ja eesmärk**

**1.1.** Lepingu objektiks on RMK metsateede kasutamine ja nende parendamine (edaspidi ala) **WRC Rally Estonia 2020 (**edaspidi **Üritus)**, läbiviimiseks.

Kasutatava ala on kirjeldatud lepingu lisas 1 - Rally Estonia 2020 SS RMK teede register 9.07.2020.

**1.2.** Lepingu eesmärgiks on abinõude rakendamine riigimetsa tervisliku seisundi säilimiseks, tuleohu vältimiseks, metsavarude säilimiseks ning RMK poolt metsateede ja –sihtide rajamiseks, korrashoidmiseks ja arendamiseks tehtud kulutuste hüvitamiseks.

**2. Riigimetsa kasutamise tähtaeg**

Ürituse korraldajal on õigus kasutada ala 03. august kuni 10. september 2020.

**3. Poolte tegevus**

**3.1.** **Ürituse korraldaja kohustub:**

3.1.1. õigusaktidega ettenähtud juhtudel taotlema kohalikult omavalitsuselt, kaitseala valitsejalt ning teistelt riigi- ja kohaliku omavalituse asutustelt ürituse korraldamiseks vajalikud load ja kooskõlastused ning esitama nende koopiad RMK esindajale;

3.1.2. kinni pidama [tuleohutuse seaduse](https://www.riigiteataja.ee/akt/130122010013?leiaKehtiv) nõuetest;

3.1.3. ürituse korraldamisel kasutama ala viisil, millega püütakse võimalikult ära hoida kahjustusi metsale ja pinnasele;

3.1.4. metsatulekahju, keskkonnareostuse või keskkonnakaitsenõuete rikkumiste

avastamisel informeerima viivitamatult riigimetsa majandajat, päästeameti häirekeskust ja Keskkonnainspektsiooni;

3.1.5. tagama turvalisuse üritusest osavõtjatele ja korraldajatele ning nende varale,

varguste, kallaletungimiste või muu õigusvastase käitumise korral kutsuma kohale politseitöötaja;

3.1.6. tagama kannatanutele või haigestunutele esmaabi andmise ning vajadusel korraldama üritusel osalejate evakueerimise;

3.1.7. pärast ürituse lõppu hiljemalt 10 kalendripäeva jooksul koristama alalt ürituse korraldamisega tekkinud jäätmed, tasandama rööpad, kinni ajama augud ning taastama teede katted;

3.1.8. hüvitama RMK-le kõik ürituse korraldamisega riigimetsale tekitatud kahjud;

**3.2. Ürituse korraldajal on seoses ürituse korraldamisega keelatud:**

3.2.1. langetada puid;

* + 1. püstitada ehitisi ja kaevata kraave;
    2. prahistada riigimetsa jäätmetega;
    3. häirida kohalike elanike öörahu;
    4. häirida loomade ja lindude elupaiku;
    5. teha lõket selleks ettevalmistamata kohtades ja muu tegevus, mis võib tekitada metsatulekahju.

**3.3. RMK-l on õigus**

3.3.1. tulekaitse kaalutlustel, metsa ökosüsteemi või sihtide, teede ja teiste rajatiste kaitseks peatada või keelata metsa kasutajal ala kasutamine, kui ilmastikutingimused ei võimalda metsa või rajatisi kasutada ilma metsa või rajatisi kahjustamata või ohtu seadmata**;**

* 1. **RMK ja Ürituse korraldaja täiendavad kokkulepped**
     1. RMKei tee kasutatavate metsateedehööveldamist ja teeäärte niitmist kuni 7. septembrini (toimuvad pinnase pealeveo ja erinevate ralliks vajalike kohenduste tegemised ralli korraldajate poolt).
     2. RMK koristab hakkehunnikud Kaagvere (kv EV001-EV015), Prangli (SV046, SV047) ja Pasamäe juurest (SV026) koristab RMK
     3. RMK korraldab pealtvaatajate ala korrastamise (EV003 er 72 juures heinamaa) ja lihtsa silla tegemise.
     4. RMK korraldab raietööd nn Pasamäel (SV026-21), võttes seal välja peenemad puud, et võimaldada paremat vaadet rallile.
     5. RMK kehtestab liikumispiirangu harvesteridele ja muudele metsamasinatele kiiruskatseteks kasutatavatel teedel alates 25.08 kuni 7.09, et ei kahjustaks teid.
     6. Ralliga seotud tee-ehitus- ja muule tehnikale on RMK teelõikudel lubatud sõita transpordiga, mis ületab 7 tonni.

1. **Kahjude kindlaksmääramine ja hüvitamine**

**4.1. RMK** teostab enne ürituse algust ala ülevaatuse, mille käigus fikseerib selle seisundi aktiga. Pärast ürituse lõppemist ja lepingu punktis 3.1.7 nimetatud tööde teostamist viib RMK läbi kontrolli ürituse korraldaja poolt ala kasutamise üle. Poolte volitatud esindajad koostavad kahepoolse akti, milles fikseerivad ala seisundi ürituse lõppedes, sealhulgas avastatud metsakahjustused, kahjustuste likvideerimis- ja muud taastamistööd ning nende tähtajad, samuti RMK-le tekitatud kahju ja selle hüvitamise korra.

**4.2. Ürituse korraldaja** poolt riigimetsa kahjustamise korral on RMK-l õigus taastamis- ja koristustööd teha ise või tellida nende tööde tegemine kolmandate isikute poolt.

**5. Muud tingimused**

**5.1. Ürituse korraldaja** esindaja ja lepingu täitmise eest vastutav isik on **Urmas Roosimaa**,

tel +372 50 48829, e-post [urmas@rallyestonia.ee](mailto:urmas@rallyestonia.ee)

**5.2.** RMK esindaja lepingu täitmise kontrollimisel, ürituse korraldajale info andmisel ja esilekerkivate probleemide lahendamisel on

Valgamaa metsaülem **Risto Sepp**, tel 513 0147, e-post [risto.sepp@rmk.ee](mailto:risto.sepp@rmk.ee);

Tartumaa metsaülem **Toomas Haas**, tel 515 5090, e-post [toomas.haas@rmk.ee](mailto:toomas.haas@rmk.ee)

Põlvamaa metsaülem **Tiit Timberg**, tel 504 5761, e-post [tiit.timberg@rmk.ee](mailto:tiit.timberg@rmk.ee)

**5.3. Ürituse korraldaja** vastutab lepingu mittenõuetekohase täitmise või täitmatajätmise tagajärjel riigimetsale tekitatud kahju eest täies ulatuses. RMK-le ala kasutamise eest tasu maksmine ja kahjude hüvitamine ei vabasta ürituse korraldajat vastutusest metsa- ja keskkonnaõigusnormide rikkumise eest.

**5.4.** Lepingu täitmisel tekkivad lahkarvamused lahendatakse läbirääkimiste teel, läbirääkimiste käigus kokkuleppele mittejõudmisel lahendatakse vaidlus-küsimused vastavalt õigusaktidele.

**5.5.** Leping jõustub selle allakirjutamisel ja kehtib kuni lepinguliste kohustuste täitmiseni mõlema poole poolt.

**5.6.** Leping on allkirjastatud digitaalselt.

**Poolte andmed ja allkirjad:**

# RMK Ürituse korraldaja

Riigimetsa Majandamise Keskus Estonian Autosport Events MTÜ

Registrikood 70004459 Registrikood 80310909

Sagadi küla, Haljala vald Sinilille tee 1, Peetri alevik 45403 Lääne-Viru maakond Rae vald, 75312 Harju maakond

Tel 505 5932 Tel 5690 3100

E-post [andres.sepp@rmk.ee](mailto:andres.sepp@rmk.ee) E-post [urmo@rallyestonia.ee](mailto:urmo@rallyestonia.ee)

(allkirjastatud digitaalselt) (allkirjastatud digitaalselt)

Andres Sepp Urmo Aava